**ОБЩИНСКА ИЗБИРАТЕЛНА КОМИСИЯ СТРАЛДЖА**

**ПРОТОКОЛ**

**№ 1**

**На 09 септември 2023 г. се проведе заседание на Общинска избирателна комисия (ОИК) Стралджа, област Ямбол при следния**

**Д н е в е н р е д:**

* **Проект на решение относно номерацията на решенията на ОИК – Стралджа, област Ямбол**

***Докладва*: *Недялка Димитрова***

* **Проект на решение относно определяне адрес и работно време на комисията, сграда и място за обявяване решенията на ОИК- Стралджа, област Ямбол**

***Докладва: Недялка Димитрова***

* **Проект на решение относно определяне на член за маркиране на печатите на ОИК-Стралджа, област Ямбол**

***Докладва: Недялка Димитрова***

* **Проект на решение относно назначаване на работна група на жалби постъпили в ОИК- Стралджа, област Ямбол**

***Докладва: Младенка Николова***

* Проект на решение относно приемане на Инструкция за мерките и средствата за защита на личните данни, събирани, обработвани и съхранявани в ОИК Стралджа, **област Ямбол**

***Докладва: Младенка Николова***

* **Проект на решение относно определяне броя на мандатите за общински съветници при произвеждане на изборите за общински съветници и кметове на 29.10.2023 г. в община Стралджа, област Ямбол**

***Докладва: Елена Тодорова***

* **Разни**

***Докладват: Младенка Николова***

**Присъстваха: Младенка Николова, Недялка Димитрова, Елена Тодорова, Татяна Вълчева, Атанаска Кабакова, Иванка Георгиева, Красимира Колева, Живка Йорданова, Дияна Георгиева-Великова, Гергана Кавалджиева**

**Отсъства: Станимир Иванов**

Заседанието бе открито в 10.00 ч. и бе водено от Младенка Николова – председател на комисията.

**ПРЕДСЕДАТЕЛ МЛАДЕНКА НИКОЛОВА**: Уважаеми колеги, откривам първото заседание на Общинска избирателна комисия, имаме необходимия кворум. Предлагам за протоколчик на днешното заседание Недялка Димитрова и за преброител на гласовете, при поименното гласуване Гергана Кавалджиева. Някой против? Не. Имате ли някакви други предложения или възражения? Моля, който е съгласен с предложените членове на комисията за протоколист и преброител на гласовете, да гласува с вдигане на ръка.

Преминаваме към гласуване.

**Гласували: 10 членове на ОИК: за – 10 Младенка Николова, Недялка Димитрова, Елена Тодорова, Татяна Вълчева, Атанаска Кабакова, Иванка Георгиева, Красимира Колева, Живка Йорданова, Дияна Георгиева-Великова, Гергана Кавалджиева**

**Против – няма.**

Предложението се приема.

**ПРЕДСЕДАТЕЛ МЛАДЕНКА НИКОЛОВА:** Уважаеми колеги, ще ви зачета проекта за дневен ред, който е обявен на страницата ни в интернет. По първите три точки проектите за решения ще докладва Недялка Димитрова, по 4-та и 6-та -аз и по 5-та точки колегата Елена Тодорова. В точка Разни ще обсъдим и графика на дежурствата в комисията. Има ли други въпроси за обсъждане? Предлагам, който е съгласен с така обявения дневен ред да гласува с вдигане на ръка.

Преминаваме към гласуване.

**Гласували: 10 членове на ОИК: за – 10 Младенка Николова, Недялка Димитрова, Елена Тодорова, Татяна Вълчева, Атанаска Кабакова, Иванка Георгиева, Красимира Колева, Живка Йорданова, Дияна Георгиева-Великова, Гергана Кавалджиева**

**Против – няма.**

Предложението се приема.

**ПРЕДСЕДАТЕЛ МЛАДЕНКА НИКОЛОВА:** Колеги, предлагам да преминем към разглеждането на точка първа от дневния ред: **проект на решение относно номерацията на решенията на ОИК – Стралджа. Давам думата на докладчика Недялка Димитрова:**

**Колеги, предлагам следния проект за решение, а именно:**

На основание чл. 87, ал.1, т.1 от Изборния кодекс Общинска избирателна комисия в община Стралджа, област Ямбол

**Р Е Ш И:**

1.Взетите от Общинска избирателна комисия в община Стралджа, област Ямбол решения имат единна последователна номерация с арабски цифри.

2.Решенията се номерират като след съответната арабска цифра се поставя тире и се добавя съкращението МИ - за избори за общински съветници и кмет на община.

3.Номерацията на решенията на Общинска избирателна комисия в община Стралджа започва от № 1.

Колеги, това е проектът за решение, който предлагам по т.1 от дневния ред.

**ПРЕДСЕДАТЕЛ МЛАДЕНКА НИКОЛОВА**: Колеги, чухте проекта за решение от докладчика, някакви допълнения или редакции? Няма. Моля, да гласуваме решението. Моля, който е съгласен, нека да гласува с вдигане на ръка.

Преминаваме към гласуване.

**Гласували: 10 членове на ОИК: за – 10 Младенка Николова, Недялка Димитрова, Елена Тодорова, Татяна Вълчева, Атанаска Кабакова, Иванка Георгиева, Красимира Колева, Живка Йорданова, Дияна Георгиева-Великова, Гергана Кавалджиева**

**Против – няма.**

Предложението се приема.

**ПРЕДСЕДАТЕЛ МЛАДЕНКА НИКОЛОВА:** Решението се приема и е с № 1-МИ/ 09.09.2023 г.

Продължаваме със следващата точка от дневния ред, а именно п**роект на решение относно**  определяне адрес и работно време на комисията, сграда и място за обявяване решенията на ОИК в община Стралджа. Отново давам думата на колегата **Недялка Димитрова:**

**Колеги, предлагам следния проект за решение, а именно:**

На основание чл. 87, ал.1, т.1 и чл.87, ал.2 от Изборния кодекс, [Решение №2161 – МИ от 31.08.2023г. г. на ЦИК](https://www.cik.bg/bg/decisions/607/2019-08-14),  Общинска избирателна комисия в община Стралджа, област Ямбол.

**Р Е Ш И:**

1. Определя адрес на Общинска избирателна комисия в община Стралджа както следва: гр. Стралджа, ул. „Хемус“ № 12,  ет.2, зала „Велчо Тончев“ в сградата на община Стралджа.

Адресът на сградата да се оповести публично чрез публикуване на интернет страницата на ОИК в община Стралджа.

Комисията е с работно време: всеки ден от 9.00 ч. до 17.00 ч., телефони за контакт с комисията: GSM: 0895511023 – председател; 0895511020 – секретар; 0899455171 – на комисията и електронен адрес: oik2822@cik.bg

2. Решенията на ОИК в община Стралджа се обявяват на Информационно табло пред сградата на община Стралджа, в която се помещава комисията. Таблото се обозначава с надпис с големи букви: **„РЕШЕНИЯ НА ОИК СТРАЛДЖА”** и чрез публикуване на интернет страница на комисията: oik2822@cik.bg

**3**. Общинска избирателна комисия в община Стралджа обявява решенията си незабавно след приемането им на местата, определени в т.2 от решението. На екземплярите от решенията, които се обявяват, се отбелязват датата и часът на поставянето им на общодостъпното място и се подписват от двама членове на комисията от различни партии и коалиции. Екземплярите от обявените решения се свалят от информационното табло не по-рано от три дни от поставянето им на общодостъпното място и се съхраняват в архива на комисията. Върху екземпляра се отбелязват датата и часът на свалянето и той се подписва от двама членове на комисията от различни партии и коалиции.

**ПРЕДСЕДАТЕЛ МЛАДЕНКА НИКОЛОВА**: Колеги, чухте проекта за решение, имате ли някакви възражения или предложения за редакции? Ако няма, моля, който е съгласен, с докладвания проект нека да гласува с вдигане на ръка.

Преминаваме към гласуване.

**Гласували: 10 членове на ОИК: за – 10 Младенка Николова, Недялка Димитрова, Елена Тодорова, Татяна Вълчева, Атанаска Кабакова, Иванка Георгиева, Красимира Колева, Живка Йорданова, Дияна Георгиева-Великова, Гергана Кавалджиева**

**Против – няма.**

Предложението се приема.

**ПРЕДСЕДАТЕЛ МЛАДЕНКА НИКОЛОВА:** Решението се приема и е с № 2-МИ/ 09.09.2023г.

Колеги, продължаваме с трета точка от дневния ред: **Проект на решение относно определяне на член за маркиране на печатите на ОИК- Стралджа. Моля за вашите предложение колеги за член от комисията, който заедно с председателя да маркира печатите на ОИК.**

**Гергана Кавалджиева предложи Атанаска Кабакова. Някой има ли други предложения? Не.**

**Колеги, зачитам ви проекта за решение:**

На основание чл. 79 и чл. 87, ал.1, т.1 от Изборния кодекс и [Решение № 1966-МИ  от 08.08.2023 г. на ЦИК](https://www.cik.bg/bg/decisions/618/2019-08-15), Общинска избирателна комисия в община Стралджа

**Р Е Ш И:**

1. Печатите на Общинска избирателна комисия – Стралджа са два на брой.

2. Определя Атанаска Кабакова – секретар на ОИК Стралджа, който заедно с председателя на комисията да маркират двата печата по уникален начин.

3. За маркирането се съставя протокол (Приложение към Решение №1966-МИ/08.08.2023г. на ЦИК), подписан от членовете на комисията, съдържащ най-малко 3 (три) отпечатъка от всеки от маркираните печати.

**ПРЕДСЕДАТЕЛ МЛАДЕНКА НИКОЛОВА**: Колеги, чухте проекта за решение, имате ли някакви възражения по отношение докладвания проект или относно номинацията на колегата за маркиране на печатите? Не виждам някой да заявява да вземе думата, поради и което моля, който е съгласен с докладвания проекта да гласува с вдигане на ръка.

Преминаваме към гласуване.

**Гласували: 10 членове на ОИК: за – 10 Младенка Николова, Недялка Димитрова, Елена Тодорова, Татяна Вълчева, Атанаска Кабакова, Иванка Георгиева, Красимира Колева, Живка Йорданова, Дияна Георгиева-Великова, Гергана Кавалджиева**

**Против – няма.**

Предложението се приема.

**ПРЕДСЕДАТЕЛ МЛАДЕНКА НИКОЛОВА**: Решението се приема и е с № 3-МИ /

09.09.2023г.

Председателят Младенка Николова и избраният член от Общинска Избирателна Комисия-Стралджа - Атанаска Кабакова извършиха уникално маркиране на печатите на ОИК-Ямбол пред всички присъстващи членове на комисията, за което бяха съставени два отделни протокола за всеки един от печатите, съдържащ три отпечатъка от всеки един от тях. Съобразно дадените от ЦИК указания с Решение №1966-МИ/08.08.2023г., присъстващите членове на комисията подписаха протоколите.

**ПРЕДСЕДАТЕЛ МЛАДЕНКА НИКОЛОВА**: Колеги, пристъпваме към следващата четвърта точка от дневния ред: **проект на решение относно**  назначаване на работна група за разглеждане на жалби постъпили в Общинска избирателна комисия в община Стралджа, област Ямбол. Аз предлагам за редовни членове на комисията да бъдат определени Станимир Георгиев Иванов, Татяна Димчева Вълчева, Недялка Тодорова Димитрова, Гергана Антонова Кавалджиева и Живка Петрова Йорданова. За резервни членове предлагам Елена Георгиева Тодорова и Иванка Тенева Георгиева. В тази връзка ви зачитам следния проект за решение:

На основание чл.87, ал.1, т.22 от ИК, Общинска избирателна комисия в община Стралджа, област Ямбол

**Р Е Ш И:**

За подпомагане на работата на Общинска избирателна комисия в община Стралджа, област Ямбол при произвеждане на избори за общински съветници и кметове на 29.10.2023 г. в Община Стралджа да бъде назначена работна група по жалби и сигнали в състав:

1.Станимир Георгиев Иванов

2.Татяна Димчева Вълчева

3.Недялка Тодорова Димитрова

4.Гергана Антонова Кавалджиева

5.Живка Петрова Йорданова

Резервни членове:

1. Елена Георгиева Тодорова

2.Иванка Тенева Георгиева

Има ли други предложения? Не. В такъв случай предлагам да преминем към гласуване на докладвания проект с вдигане на ръка.

Преминаваме към гласуване.

**Гласували: 10 членове на ОИК: за – 10 Младенка Николова, Недялка Димитрова, Елена Тодорова, Татяна Вълчева, Атанаска Кабакова, Иванка Георгиева, Красимира Колева, Живка Йорданова, Дияна Георгиева-Великова, Гергана Кавалджиева**

**Против – няма.**

Предложението се приема.

**ПРЕДСЕДАТЕЛ МЛАДЕНКА НИКОЛОВА**: Решението се приема и е с № 4-МИ /09.09.2023 г.

Продължаваме със следващата точка от дневния ред – пета, а именно проект на решение относно Приемане на Инструкция за мерките и средствата за защита на личните данни, събирани, обработвани, съхранявани и предоставяни от Общинска избирателна комисия в Община Стралджа, област Ямбол при провеждане на избори за общински съветници и за кметове на 29.10.2023 г. както виждате, на всеки от вас е предоставено копие от тази инструкция, за да се запознаете със съдържанието й.

Колеги, предлагам следния проект за решение, а именно:

На основание чл.87, ал. 1, т. 1 от Изборния кодекс, чл.25д от Закона за защита на личните данни и Регламент (ЕС) 2016/679, Общинска избирателна комисия в община Стралджа, област Ямбол.

**Р Е Ш И:**

Приема Инструкция за мерките и средствата за защита на личните данни, събирани, обработвани, съхранявани и предоставяни от Общинска избирателна комисия в Община Стралджа, област Ямбол при провеждане на избори за общински съветници и за кметове на 29.10.2023г., съгласно Приложение №1 – неразделна част от настоящото решение.

**ПРЕДСЕДАТЕЛ МЛАДЕНКА НИКОЛОВА**: Колеги, чухте проекта за решение, имате ли някакви възражения или предложения за редакции? Ако няма, моля, който е съгласен, с докладвания проект нека да гласува с вдигане на ръка.

Преминаваме към гласуване.

**Гласували: 10 членове на ОИК: за – 10 Младенка Николова, Недялка Димитрова, Елена Тодорова, Татяна Вълчева, Атанаска Кабакова, Иванка Георгиева, Красимира Колева, Живка Йорданова, Дияна Георгиева-Великова, Гергана Кавалджиева**

**Против – няма.**

Предложението се приема.

**ПРЕДСЕДАТЕЛ МЛАДЕНКА НИКОЛОВА** : Решението се приема и е с № 5-МИ/ 09.09.2023г.

**ПРЕДСЕДАТЕЛ МЛАДЕНКА НИКОЛОВА**: Колеги, пристъпваме към следващата шеста точка от дневния ред: определяне на броя на мандатите за общински съветници при произвеждане на изборите за общински съветници и за кметове в Община Стралджа на 29 октомври 2023 г. Давам думата на колегата Елена Тодорова.

**ЕЛЕНА ТОДОРОВА**: Колеги, във връзка с определяне броя на мандатите за общински съветници при произвеждане на изборите за общински съветници и за кметове в Община Стралджа на 29 октомври 2023 г., на 09.09.2023 г. е постъпило писмо от общинска администрация Стралджа, заведено под № 001/09.09.2023г. във входящия дневник на комисията с приложена справка от ГД „ГРАО“ в МРРБ за населението на общината. В нея е посочен броя на населението с постоянен адрес към 04 август 2023г.,(датата на обнародване на указа на президента на Република България за насрочване на изборите за общински съветници и кметове), а именно: **12 008 души**.

Съгласно чл.19 от ЗМСМА и т.3.3. от Решение №:1973-МИ/10.08.2023г. на ЦИК, при население на общината до 20 000 души броят на мандатите за общински съветници е 17 (седемнадесет).

Предвид изложеното и на основание чл. 87, ал. 1, т. 1 от ИК, във връзка с чл. 13 и чл.19 от ЗМСМА и Решение №:1973-МИ/10.08.2023г. на ЦИК, Общинска избирателна комисия в община Стралджа, област Ямбол

Колеги, предлагам следния проект за решение, а именно:

**Р Е Ш И:**

1.ОПРЕДЕЛЯ броя на мандатите за общински съветници при произвеждане на изборите за общински съветници и кметове в Община Стралджа, област Ямбол на 29 октомври 2023 г. – 17 (седемнадесет).

2.Копие от настоящото решение да се изпрати на Кмета на Община Стралджа.

ПРЕДСЕДАТЕЛ МЛАДЕНКА НИКОЛОВА: Колеги, чухте проекта за решение, имате ли някакви възражения или предложения за редакции ? Ако няма, моля, който е съгласен, с докладвания проект нека да гласува с вдигане на ръка.

Преминаваме към гласуване.

**Гласували: 10 членове на ОИК: за – 10 Младенка Николова, Недялка Димитрова, Елена Тодорова, Татяна Вълчева, Атанаска Кабакова, Иванка Георгиева, Красимира Колева, Живка Йорданова, Дияна Георгиева-Великова, Гергана Кавалджиева**

**Против – няма.**

Предложението се приема.

**ПРЕДСЕДАТЕЛ МЛАДЕНКА НИКОЛОВА**: Решението се приема и е с № 6-МИ /09.09.2023г.

Продължаваме с последната точка от дневния ред, разни.

**ПРЕДСЕДАТЕЛ МЛАДЕНКА НИКОЛОВА**: Колеги, моля, да имате предвид, че дежурствата се дават в календарни дни, включително в събота и неделя. Предлагам да публикуваме като съобщение на нашата страница информация относно работното време и телефоните за връзка на заинтересованите лица с ОИК Стралджа и едновременно с това да се поставим същото съобщение и на информационното табло.

Колеги, няма какво друго да добавим в точка Разни и поради това закривам заседанието на комисията и насрочвам следващото заседание на комисията за 10 септември от 15.00 часа.

**Заседанието беше закрито в 11,10 часа.**

**Председател:**

Младенка Николова

**Секретар**:

Атанаска Кабакова